**ZÁPIS č. 8**

**Z RIADNEHO ZASADNUTIA SPRÁVNEJ RADY TASR**

**24. augusta 2022 so začiatkom o 09.00 h**

**Prítomní členovia Správnej rady:** Jozef Bednár, Ladislav Mikuš, Alena Mezeiová, Peter Mestický, Jozef Tuhovčák

**Ospravedlnení:** -

**Pozvaní kandidáti:** Rastislav Borsík, Pavol Pavlík, Vladimír Puchala

**Hostia:**  verejnosť

**Miesto konania:** TASR, Dúbravská cesta 14, Bratislava

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

1. **Verejné vypočutie kandidátov na funkciu generálneho riaditeľa TASR**
2. **Voľba generálneho riaditeľa TASR**
3. **Rôzne**

**UZNESENIE č. 01/24/08/2022:**

Členovia SR TASR schválili program zasadnutia:

ZA: J. Bednár PROTI: 0 ZDRŽAL SA: 0

L. Mikuš

P. Mestický

A. Mezeiová

J. Tuhovčák

**Uznesenie bolo prijaté.**

1. **Verejné vypočutie kandidátov na funkciu generálneho riaditeľa TASR**

Predseda Správnej rady TASR Jozef Bednár v rámci verejného zasadnutia informoval, že Správna rada TASR v zmysle §.15 ods. 3 zákona číslo 385/2008 Z. z. o TASR o  voľbe GR zverejnila v lehotách stanovených zákonom oznámenie o verejnom vypočutí kandidátov na obsadenie funkcie generálneho riaditeľa TASR.

Predseda Správnej rady TASR konštatoval, že do 15. júla 2022 do 16:00 h – riadneho termínu odovzdania prihlášok na obsadenie funkcie generálneho riaditeľa TASR – boli odovzdané osobne v podateľni TASR tri obálky s nápisom „Voľba generálneho riaditeľa TASR – Neotvárať“. Prvá obálka bola doručená 14. júla 2022, zvyšné dve obálky 15. júla 2022. Obsahovali všetky formálne náležitosti v zmysle zverejnenej výzvy na predkladanie prihlášok kandidátov na obsadenie funkcie generálneho riaditeľa TASR a kandidáti boli pozvaní na verejné vypočutie v zmysle zákona 358/2008 Z. z.

Predseda Správnej rady TASR Jozef Bednár privítal všetkých kandidátov na obsadenie funkcie generálneho riaditeľa TASR. Kandidátov zároveň vyzval, aby si vyžrebovali poradie, v akom budú prezentovať svoje projekty. Prvý žreboval P. Pavlík a a vybral si poradie č. 1, V. Puchala poradie č.2 a R. Borsík č. 3.

Predseda Správnej rady TASR J. Bednár v súlade s §. 15 Zákona č. 385/2008 a v súlade s čl. 9 Rokovacieho poriadku Správnej rady TASR upozornil kandidátov, že časový limit na prezentáciu projektu je najviac 30 minút. Požiadal kandidátov s číslami 2 a 3, aby neboli prítomní počas prezentácie kandidáta č. 1.

Následne požiadal P. Pavlíka, aby predstavil svoj projekt „Naplno využitý potenciál“.

Po ukončení prezentácie sa predseda správnej rady poďakoval P. Pavlíkovi za predstavenie svojej vízie riadenia agentúry a vyzval členov správnej rady, aby položili kandidátovi na funkciu generálneho riaditeľa TASR otázky, na ktoré kandidát odpovedal.

Po odprezentovaní projektu a zodpovedaní otázok P. Pavlík opustil rokovací priestor a prizvaný na prezentáciu bol kandidát s vyžrebovaným číslom 2. V. Puchala predstavil svoj projekt riadenia „Pevný pilier verejnoprávnosti – Fakty a rozpoznateľné zdroje“ a odpovedal na otázky členov správnej rady.

Po odprezentovaní projektu a zodpovedaní otázok V. Puchala opustil rokovací priestor a prizvaný na prezentáciu bol kandidát s vyžrebovaným číslom 3. R. Borsík predstavil svoj projekt riadenia a odpovedal na otázky členov správnej rady.

1. **Voľba generálneho riaditeľa TASR**

Po zoznámení sa s projektmi riadenia Tlačovej agentúry Slovenskej republiky a vypočutí ich predkladateľov sa správna rada odobrala do vedľajších priestorov. Predseda Správnej rady TASR J. Bednár otvoril diskusiu, v rámci ktorej každý člen rady hodnotil projekty.

Po ukončení diskusie dal predseda rady hlasovať o každom kandidátovi. Na základe toho J. Bednár predniesol návrh uznesenia:

**UZNESENIE č. 02/24/08/2022:**

Členovia Správnej rady TASR zvolili na svojom zasadnutí dňa 24. augusta 2022 v zmysle § 15 ods. 1 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov v znení neskorších predpisov **PhDr. Vladimíra Puchalu** za generálneho riaditeľa Tlačovej agentúry Slovenskej republiky na nadchádzajúce päťročné funkčné obdobie, ktoré sa začína **5. septembra 2022 .**

ZA: J. Bednár PROTI: 0 ZDRŽAL SA: 0

L. Mikuš

P. Mestický

A. Mezeiová

J. Tuhovčák

**Uznesenie bolo prijaté.**

Predseda Správnej rady Jozef Bednár oznámil rozhodnutie o zvolení Vladimíra Puchalu za generálneho riaditeľa TASR všetkým prítomným a zároveň zablahoželal novozvolenému GR TASR a zaželal mu v tejto práci veľa úspechov.

1. **Rôzne**

Členovia Správnej rady sa dohodli na najbližšom termíne rokovania 27. septembra 2022 o 15:00.

Predseda SR TASR J. Bednár v súlade s Rokovacím poriadkom SR TASR ukončil zasadnutie rady.

Bratislava, 24. augusta 2022

Zapísal:

Jozef Bednár v.r.